১ এপ্রিল থেকেই রাজ্য সরকারি কর্মীদের মিলবে বর্ধিত হারে ডিএ

কলকাতা: বাজেটে রাজ্য সরকারি কর্মীদের ৪ শতাংশ ডিএর (WB State Government Employees DA 18 Percent) বৃদ্ধির ঘোষণা করেছিলেন মুখ্যমন্ত্রী মমতা বন্দ্যোপাধ্যায় (Mamata Banerjee)। ১ এপ্রিল থেকে এই বর্ধিত ডিএ কার্যকর হবে। মঙ্গলবার নবান্নের তরযফে বিজ্ঞপ্তি দিয়ে জানানো হয়েছে। এর ফলে রাজ্য সরকারি কর্মীদের ডিএ বৃদ্ধি (4 Percent Dearness Allowance Increase) পেয়ে ১৮ শতাংশ হল। পেনশনভোগীরাও এই সুবিধা পাবেন। পাশাপাশি সুপ্রিম কোর্টেও পিছিয়ে গেল ডিএ মামলার শুনানি। বিচারপতি সঞ্জয় করোল এবং বিচারপতি মনোজ মিশ্রের বেঞ্চ জানায়, আগামী এপ্রিল মাসে হবে এই মামলার পরবর্তী শুনানি।

আরও পড়ুন:ফের রবীন্দ্রভারতীর ক্যাম্পাসে বিক্ষোভ

মুখ্যমন্ত্রীর মমতা বন্দ্যোপাধ্যায়ের ঘোষণা মতো আগামী ১ এপ্রিল থেকে বর্ধিত মহার্ঘ ভাতা পাবেন রাজ্য সরকারি কর্মীরা। মঙ্গলবার ডিএ নিয়ে বিজ্ঞপ্তি জারি করে নবান্ন জানায়, ৪ শতাংশ ডিএ বাড়ছে। ১৮ শতাংশ হারে ডিএ পাবেন রাজ্যের সরকারি কর্মীরা। রাজ্যে সরকারি শিক্ষক, অশিক্ষক, সরকারি সাহায্যপ্রাপ্ত শিক্ষা প্রতিষ্ঠান, সরকারের অধীনস্থ অফিস কর্মীরা, পঞ্চায়েত কর্মী, মিউনিসিপ্যালিটি ও কর্পোরেশন কর্মীরাও ১ এপ্রিল থেকে বর্ধিত হারে ডিএ পাবেন। কিন্ত রাজ্য সরকারি করমীরা ১৮ শতাংশ হারে ডিএ পেলেও কেন্দ্র-রাজ্যের মহার্ঘ ভাতায় ৩৫ শতাংশ ফারাক রয়েছে। এই ফারাক নিয়ে অসন্তোষ প্রকাশ করেছে সরকারি কর্মচারীদের বামপন্থী সংগঠনগুলি। ন্যায্য ডিএ-র দাবিতে আগামী ৭-৯ এপ্রিল রাজ্য জুড়ে সরকারি দফতরে ৩ ঘণ্টা ধর্মঘটের ডাক দিয়েছে একটি বাম সংগঠনের সদস্যেরা। গ্রামী যৌথ মঞ্চ আহ্বায়ক ভাস্কর ঘোষ বলেন, ‘‘বকেয়া যা ছিল, তার তুলনায় সামান্য ডিএ দিয়েছেন, বাজার মূল্যের সঙ্গে এই ডিএ-র শতাংশের সাযুজ্য নেই। তবে তৃণমূল কর্মচারী সংগঠন সরকারের এই ঘোষণাকে স্বাগত জানিয়েছে।